মন্ত্রিপরিষদে নীতিগতভাবে অনুমোদিত প্রস্তাবিত শ্রম আইন প্রত্যাখ্যান করেছে শ্রম আইন নিয়ে আন্দোলনরত শ্রমিক সংগঠনের নেতারা। গতকাল বুধবার যৌথ বৈঠক শেষে তাঁরা এক সংবাদ বিজ্ঞপ্তিতে এ তথ্য জানায়। রাজধানীর পুরানা পল্টনে মুক্তি ভবনের মৈত্রী মিলনায়তনে আন্দোলনরত গার্মেন্ট শ্রমিক সংগঠনগুলোর এক জরুরি সভা শেষে সংবাদ বিজ্ঞপ্তিতে তাঁরা এসব তথ্য জানান। তাঁরা জানান, এই আইন একপেশে ও শ্রমিকবান্ধব নয়। প্রকৃত শ্রমিকদের জন্য এই আইন কোনো কাজে লাগবে না। এর প্রতিবাদে আগামী রবিবার জাতীয় প্রেস ক্লাবের সামনে সমাবেশ শেষে তাঁরা প্রধানমন্ত্রী বরাবর স্মারকলিপি দেবেন বলে জানান নেতারা।